פואד שוכר

פוּאד שוּכְּר (בערבית: فؤاد شكر, בתעתיק מדויק: פואד שֻכְּר; 15 באפריל 1961<ref name=":0"></ref> או 1962 – 30 ביולי 2024), שכונה גם אל־חאג' מוֹחְסֶן (בערבית: الحاج محسن), היה המפקד הצבאי הבכיר בארגון חזבאללה<ref name=":3"></ref>, ולפי דיווחים החליף את מפקד חזבאללה מוסטפא בדר א-דין לאחר מותו ב־2016. שימש כיועץ צבאי למזכ"ל הארגון חסן נסראללה, היה חבר בגוף הבכיר של הארגון – מועצת הג'יהאד<ref name=":1"></ref>, מפקד פרויקט דיוק הטילים של חזבאללה<ref name=":1" /> וראש המערך האסטרטגי.<ref></ref> ב־30 ביולי 2024 חוסל בתקיפה ישראלית בביירות, בתגובה על פגיעת הרקטה במג'דל שמס.

== קורות חיים ==
שוכר נולד ב־15 באפריל 1961 או ב־1962 בכפר א-נבי שית, במחוז בעלבכ שבלבנון, הכפר שבו נולד מזכ"ל חזבאללה לשעבר עבאס מוסאווי ובו חמולות שוכר ומוסאווי מתגוררות בסמיכות. לפי דו"ח של חזבאללה, בית חמולת שוכר היה המקום הידוע האחרון בו הוחזק רון ארד לפני שאבדו עקבותיו במאי 1988. את השכלתו הצבאית רכש שוכר באוניברסיטת האימאם חוסיין בטהראן.

שוכר לחם במלחמת לבנון הראשונה ב־1982 ונפצע בקרב ב שמדרום לביירות, ליד נמל התעופה הבינלאומי של ביירות<ref name=":0" />.

הוא לקח חלק בתכנון ובביצוע הפיגועים בבסיסי הכוח הרב-לאומי בביירות ב־23 באוקטובר 1983 שגרמו להרג של 241 חיילי צבא ארצות הברית, 58 חיילים צרפתים ו־8 אזרחים לבנונים.<ref name=":1" /> בעקבות זאת, הפך שוכר להיות מקורב לעימאד מורנייה. בשנת 2017 הכריזה ארצות הברית על פרס בסך 5 מיליון דולר למי שימסור מידע שיסייע ללכידתו שוכר, משום שנטל חלק מרכזי בהוצאתו של הפיגוע לפועל.<ref></ref>

ב־1985 הצטרף לארגון חזבאללה, והיה חלק מקבוצת המייסדים יחד עם עימאד מורנייה, מוסטפא בדר א-דין ומוסטפא שחאדה. הוא התקדם בחזבאללה והפך לבכיר דרך המסלול הצבאי. הוא שימש כמפקד צבאי מרכזי בשנים הראשונות של הארגון ובראשית שנות התשעים, הכווין, תכנן וביצע מבצעים ופיגועים נגד חיילי צה"ל בלבנון וצד"ל, במיוחד מבצעים מיוחדים<ref name=":0" />. בין השנים 1992–1995 ארגן את שליחת קבוצת לוחמי חזבאללה לבוסניה והרצגובינה, במטרה לאמן מוסלמים במלחמת בוסניה<ref name=":0" />. על פי דו"חות מודיעין אמריקאיים, בספטמבר 1994 הוא נשלח כנציג חזבאללה לטהראן כדי להעביר לארגון טילי סטינגר, טילי כתף אמריקאיים קצרי טווח נגד מטוסים שנתפסו כשלל בעיראק ובאפגניסטן והגיעו לאיראן. לפי צה"ל הוא היה מעורב בחטיפת חיילי צה"ל בהר דב בשנת 2000.

בתקופה שקדמה למלחמת האזרחים בסוריה שימש שוכר כמפקד גזרת דרום לבנון – הגזרה המרכזית של חזבאללה. במלחמת האזרחים הוא סייע ללוחמי חזבאללה שלחמו לצד משטר אסד בכוחות האופיזיציה. הוא הוביל מבצעים צבאיים בסוריה יחד עם מוסטפא בדר א-דין ובשיתוף פעולה עם כוח קודס.

שוכר היה חבר במועצת הג'יהאד, המפקדה העליונה של חזבאללה מאז הקמתה (ייתכן אף שעמד בראשה) ובכמה תקופות היה חבר במועצה המייעצת המרכזית של חזבאללה (الشورى المركزية لحزب الله)<ref name=":0" />.<ref></ref> הוא שימש יועץ צבאי בכיר להנהגת חזבאללה ולמזכ"ל חסן נסראללה בנושא מבצעים, פעולות צבאיות ואמל"ח וכן בנושא אימון וחימוש ארגונים סמי-צבאיים כמו המיליציות השיעיות באפגניסטן ובעיראק ומחתרות בבחריין ובערב הסעודית וקידום פיגועי חוץ יחד עם כוח קודס. הוא פעל מרובע הדאחייה, הפרוור השיעי שבביירות. בתקשורת הלבנונית יש שאפיינו אותו כנאמן לנסראללה ולאיראן. לאחר מותו של בדר א-דין שהיה אחראי על מנגנון החוץ של הארגון, אחד המחליפים האפשריים שהוצעו היה שוכר ולפי דיווחים הוא החליף אותו. הוא היה מאחרוני הפעילים הצבאיים שייסדו את חזבאללה שנותרו בחיים. הוא נטה להישאר בצללים, ועד למותו לא פורסמו תמונות רבות שלו.

ב־2013 מחלקת האוצר של ארצות הברית הטילה עליו לראשונה סנקציות בשל עיסוקו בטרור. בנובמבר 2015 סעודיה הגדירה את שוכר כטרוריסט יחד עם פעילי חזבאללה נוספים, והטילה עליו סנקציות בשל מעשיו. ב־10 באוקטובר 2017 הפך למבוקש מטעם ארצות הברית משעה שהוצעו במסגרת "תוכנית תגמולים לצדק" (Rewards for Justice Program) של שירות הביטחון הדיפלומטי (DSS) במחלקת המדינה של ארצות הברית, תגמולים של עד 5 מיליון דולר עבור מידע חיוני עליו, לצד פרס של 7 מיליון דולר עבור חברו לארגון טלאל חמיה.<ref name=":2" />

ב־2019 חשף צה"ל ששוכר שימש מפקד פרויקט דיוק הטילים בחזבאללה, פרויקט של איראן וחזבאללה לפיתוח וייצור טילים מדויקים, בשטח לבנון.<ref name=":1" />

צה"ל פרסם ששוכר שימש כראש המערך האסטרטגי של חזבאללה, המערך האחראי על רוב אמצעי הלחימה המתקדמים והאסטרטגיים: טילי שיוט, טילי חוף-ים, רקטות ארוכות טווח וכטב"מים. הוא ניהל את בניין הכוח של הארגון, פיתח אסטרטגיות ותוכניות, וניהל את ההפעלה של אמצעי הלחימה האסטרטגיים.

לפי צה"ל, במלחמת חרבות ברזל פיקד שוכר על הלחימה של חזבאללה בצה"ל.

== מותו ==

ב־30 ביולי 2024 נהרג שוכר בסיכול ממוקד ותקיפה אווירית שביצעה ישראל בחארת חריכ, מעוז חזבאללה בדרום ביירות, כחלק מהחזית הצפונית במלחמת חרבות ברזל. לטענת צה"ל, שוכר היה מעורב בין היתר בתכנון שקדם לפגיעת הרקטה במג'דל שמס, וההתנקשות בו נעשתה בתגובה לתקיפת חזבאללה שנהרגו בה 12 ילדים ונפצעו 34 ילדים במג'דל שמס.

ב-25 באוגוסט 2024 יצא צה"ל למתקפת מנע, לשם צמצום עוצמתה של תגובת חזבאללה להריגת שוכר. למרות המתקפה חזבאללה שיגר כ-320 רקטות וכ-20 כטב"מים לעבר ישראל.

== קישורים חיצוניים ==

* 

== הערות שוליים ==

קטגוריה:פעילי חזבאללה שנהרגו בידי ישראל
קטגוריה:לבנונים שנולדו ב-1962
קטגוריה:לבנונים שנפטרו ב-2024